**COMUNICAT**

***Ref. la încheierea contractelor pentru implementarea programelor naționale de    sănătate publică conform prevederilor  H.G.nr.423/2022 și O.M.S. nr.964/2022***

Vă aducem la cunoștință că au fost publicate în Monitorul Oficial al României, Hotărârea Guvernului nr.423/2022 privind aprobarea programelor naționale de sănătate publică și Ordinul Ministerului Sănătății nr. 964/2022 privind aprobarea Normelor tehnice de realizare a programelor naționale de sănătate publică.

În conformitate cu prevederile actelor normative mai sus menționate, în vederea încheierii contractelor pentru implementarea programelor naționale de sănătate publică cu Direcția de Sănătate Publică Județeană a Municipiului București, unitățile de specialitate care realizează implementarea programelor naționale de sănătate publică (institutii publice, furnizori publici de servicii medicale din subordinea Ministerului Sănătății și din rețeaua administrației publice locale, furnizori privați de servicii medicale pentru serviciile medicale care depășesc capacitatea furnizorilor publici de servicii medicale, medici de familie), au obligația de a transmite, în format electronic, asumate prin semnătura electronică extinsă a reprezentantului legal al furnizorului, documentele, după cum urmează:

* unitățile de specialitate (instituții publice, furnizori publici de servicii medicale din subordinea Ministerului Sănătății și din rețeaua administrației publice locale, furnizori privați de servicii medicale pentru serviciile medicale care depășesc capacitatea furnizorilor publici de servicii medicale) – ***[Anexa 1 – DSP București– Adresa către unitățile de specialitate – pentru contractare programe nationale](https://dspiasi.ro/wp-content/uploads/2022/04/Anexa-1-DSP-Iasi-Adresa-catre-unitatile-de-specialitate-ptr-contractare-programe-nationale-AAPL-12.04.2022.pdf)***
* furnizorii de servicii medicale care participa la realizarea Programului National de Vaccinare – [***Anexa 2 – DSP București – Adresa către medicii de familie – pentru contractare conform noilor norme tehnice prevăzute în OMS 964-2022***](https://dspiasi.ro/wp-content/uploads/2022/04/Anexa-2-DSP-Iasi-Adresa-toti-medicii-de-familie-incheiere-contracte-cf-noilor-normeOMS-964-2022.pdf)***;***

**Termenul de depunere** **al documentelor** este până la data de **21.04.2022**, iar **termenul limită de încheiere a contractelor** este **29.04.2022**.

Unitățile de specialitate care depun cererile însotite de documentele prevăzute de actele normative în vigoare, necesare încheierii contractelor pentru implementarea programelor naționale de sănătate, la alte termene decât cele stabilite și comunicate de către DSP București și nu participă la încheierea contractelor în termenele stabilite, nu vor mai realiza implementarea programelor naționale de sănătate publică.

Precizam că în luna aprilie 2022 se pot încheia acte adiționale la contractele existente, iar noile contracte vor intra în vigoare începând cu data de 01.05.2022.

**Vă mulțumim pentru colaborare!**